Els formadors de formació professional continua són els professionals que s'encarreguen de la impartició de les accions formatives en els àmbits del coneixement en què estiguin especialitzats.
La complexitat i permeabilitat del mercat de treball, en constant evolució, suposen un gran repte pels professionals de la formació per a l'ocupació: els formadors i formadores ocupacionals.
Aquest espai dona visibilitat i recolzament als formadors i formadores de els accions de formació contínua facilitant la informació necessària pel desenvolupament de la seva feina.
Esperem sigui un gran espai d'intercanvi de coneixement.
Els formadors sou l'agent central del sistema de formació i qualificació professional per a l'ocupació
La contractació del formador/a o expert/a és responsabilitat directa i exclusiva de les entitats de formació.
Pots treballar com a formador/a en aquests programes, com a formador/a de certificats de professionalitat i/o d'altres especialitats formatives.
En el cas dels certificats de professionalitat cada Reial Decret que el regula determina quin perfil professional ha de tenir el formador/a o expert/a de cada mòdul formatiu.
Per a impartir els mòduls formatius dels certificats de professionalitat és necessari complir amb els següents requisits:
Per saber més de certificats de professionalitats podeu trobar informació aquí.
Si vols ser formador/a d'altres especialitats formatives pots consultar el nostre catàleg d'especialitats formatives i les entitats beneficiàries que els ofereixen.
En qualsevol dels casos, t'has de posar en contacte directament amb les entitats de formació que t'interessin i elles t'explicaran els requisits necessaris per poder col·laborar amb elles.
El teu paper de formador és bàsic en els processos d'aprenentatge, com a transmissor de coneixement i com a facilitador de l'aprenentatge de les persones treballadores.
També és important el teu recolzament en la promoció professional i personal dels treballadors que participen en la teva formació.
La teva contribució en la millora del propi sistema de formació i qualificació professional en l'àmbit laboral és fonamental també.
Per això des del Consorci hem habilitat diferents espais de participació on tots els agents implicats podeu dir-hi la vostra.
A les enquestes de satisfacció contestades per les persones participants en els plans de formació impulsats des del Consorci, la figura del formador està molt bé valorada.
Sabem l'esforç que hi ha darrere d'aquestes bones puntuacions.
Entre d'altres, l'actualització contínua de coneixements, metodologies, recursos....
Des del Consorci estem treballant per poder oferir-te una sèrie de recursos que et poden servir pel teu dia a dia com a formador de formació professional per a l'ocupació.
Al final d'aquesta pàgina trobaràs accés a dos mitjans bàsics per desenvolupar la teva feina: un recull de recursos pedagògics que et poden interessar i l'oferta de formació de formadors per seguir creixent professionalment.
Al procediment d'avaluació i acreditació de competències professionals es veuen implicats diferents agents, entre d'altres les persones assessores i les avaluadores.
L'assessor acompanya i aconsella la persona aspirant perquè tingui més possibilitats de superar la fase d'avaluació; l'ajuda a completar el dossier de competències professionals, que inclou els documents justificatius de l'experiència laboral i/o de la formació, el portafoli, els qüestionaris d'autoavaluació i altres informacions necessàries per identificar el seu bagatge professional i les competències professionals adquirides amb l'experiència laboral o la formació rebuda.
A partir d'aquesta informació, l'assessor o assessora elabora un informe orientatiu sobre la conveniència o no d'accedir a la fase d'avaluació o seguir un itinerari formatiu.
L' avaluador analitza la documentació aportada per l'aspirant (i revisada per l'assessor o l'assessora) i comprova la seva competència professional mitjançant una entrevista professional o a través d'altres mètodes, com la simulació o l'observació directa en el lloc de treball.
Per poder exercir com a assessor i/o avaluador en un procediment, és necessari complir una sèrie de requisits:
a) Tenir una experiència d'almenys quatre anys en algun dels col·lectius següents:
b) Superar el curs de formació específica, que organitza l'Institut Català de les Qualificacions Professionals (ICQP)